JAS วิ่งแรง 7% รับศาลปกครองกลางสั่ง NT จ่าย 4.7 พันล้าน
JAS วิ่งคึกกว่า 7% รับศาลปกครองกลางสั่ง NT รับผิดชอบชำระเงินส่วนแบ่งรายได้พร้อมดอกเบี้ย รวมเป็นเงิน 4.7 พันล้านบาท
JAS วิ่งคึกกว่า 7% รับศาลปกครองกลางสั่ง NT รับผิดชอบชำระเงินส่วนแบ่งรายได้พร้อมดอกเบี้ย รวมเป็นเงิน 4.7 พันล้านบาท
16 ก.พ. 2566

ผู้สื่อข่าวรายงานว่า วันนี้ (16 ก.พ.66) ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 10:02 น. อยู่ที่ระดับ 2.38 บาท บวก 0.16 บาท หรือ 7.21% สูงสุดที่ระดับ 2.42 บาท ต่ำสุดที่ระดับ 2.34 บาท ด้วยมูลค่าการซื้อขาย 46.89 ล้านบาท

โดยราคาหุ้น JAS วันนี้ปรับตัวเพิ่มขึ้นอย่างโดดเด่น หลังมีการรายงานข่าวว่า จากกรณีผลคำชี้ขาดของคณะอนุญาโตตุลาการ ฉบับลงวันที่ 29 เม.ย.62 สำหรับข้อพิพาทระหว่าง บริษัท จัสมิน ซับมารีน เทเลคอมมิวนิเคชั่นส์ จำกัด (JSTC) ซึ่งเป็นบริษัทย่อยของ JAS กับ บริษัท โทรคมนาคมแห่งชาติ (NT) เมื่อวันที่ 8 พ.ค.62 ซึ่งคณะอนุญาโตตุลาการ ได้มีคำชี้ขาดให้ NT รับผิดชอบชำระเงินส่วนแบ่งรายได้ตั้งแต่งวดเดือน ก.ย.51-3 ต.ค.54 รวมทั้งดอกเบี้ย คิดเป็นจำนวนเงิน 2,517,742,568.66 บาท จนถึงวันที่เสนอข้อพิพาท (22 ธ.ค.57) เป็นค่าดอกเบี้ย 877,608,644.07 บาท รวมยอดเงินต้นค้างชำระพร้อมดอกเบี้ยจำนวน 3,395,351,212.73 บาท และดอกเบี้ย 7.5% ต่อปีของต้นเงิน 2,517,742,568.66 บาท นับแต่วันที่เสนอข้อพิพาทเป็นต้นไปจนกว่าจะชำระเสร็จสิ้น
ล่าสุดวานนี้ (15 ก.พ.66) ศาลปกครองกลางมีคำพิพากษาให้บังคับตามคำชี้ขาดของคณะอนุญาโตตุลาการเสียงข้างมากให้ NT ชำระเงินจำนวน 3,395,351,212.73 บาท พร้อมดอกเบี้ยตามกฎหมาย ซึ่งคำนวณถึงวันที่มีคำพิพากษา รวมเป็นเงินทั้งสิ้น 4,678,488,033.13 บาท